Film sleduje "rómsku misiu" charizmatického farára Mariána Kuffu v najchudobnejších osadách na východnom Slovensku.
Postupne, krok za krokom odkrýva problémy, s ktorými zápasí rómska komunita.
Namiesto kázania Marián Kuffa oslovuje Rómov ľudským záujmom a vlastným príkladom. Chce, aby Rómovia dokázali zmeniť život v osadách sami, "nechce im dávať zadarmo ryby", snaží sa "naučiť ich chytať ryby."
Rómovia objavujú v sebe skryté schopnosti, nadanie, učia sa nezávidieť a začínajú si navzájom pomáhať. Mnohí Rómovia, počas nakrúcania filmu, vymenili chatrče, po ktorých behali potkany, za svojpomocne postavené murované domčeky.
Marián Kuffa vracia Rómom ľudskú dôstojnosť.